 Kaddibna sheeko ayaa halkaa laga sii amba qaaday, Deeqa waxay amaan iyo wanaag kala dul dhacday Maxamed, sidoo kalana waxay aad ubogaadisay kulankoodi xalay, waxay ku tilmaantay inuu ahaa mid hammi iyo rajo weyn galiyay, kalsooni iyo farxad badana ku abuuray, waxay kolba ku celcelinaysay waxaa nasiib leh qofka aad noolasha la wadaagto iyo hadale kale, ilaa uu Maxamed niyadiisa ku soo dhacdo tollow ma waxay ku odhan doontaa, arrintii aad ka sugaysay waan kula qaatay, calashaan sida ay ugu faraxsantahay iyo hadalada ka soo burqanaya ee macaanka badan owgeed, markii ay cadceedu dhacday ayay Deeqa ku tiri Maxamed walaalo waa maqrib guriga ayaan kala hagaajinayaa ee maca salaama, waa inoo caawa iyo telefoonka. 